Frank Bough

Frank Bough (15. tammikuuta 1933 Fenton, Stoke-on-Trent – 21. lokakuuta 2020) oli brittiläinen televisiojuontaja, joka toimi muun muassa urheiluohjelmissa. Hän opiskeli Oxfordin Merton Collegessa.BBC Sport: Frank Bough

Bough aloitti BBC-uransa 1960-luvulla ja työskenteli ohjelmissa Look North, Sportsview ja Grandstand. Vuonna 1964 hän alkoi juontaa BBC Sports Personality of the Year -show’ta, jota hänen kanssaan tuli juontamaan 1970–1980-luvuilla Harry Carpenter. Lisäksi Bough työskenteli Nationwide-ohjelmassa, ja vuodesta 1983 hän juonsi Selina Scottin kanssa Breakfast Timea. Hän jatkoi BBC-uraansa vuoteen 1988.

Bough myönsi vuonna 1988 viettäneensä aikaa prostituoitujen kanssa kokaiinijuhlissa, ja vuonna 1992 hänet kuvattiin menemässä sadomasokistien ”synninpesään” ja palaamassa sieltä.Mail Online: Celebrity sex scandals Hänellä todettiin maksasyöpä, ja hänelle ennustettiin vain viikkoja elinaikaa, mutta hän selvisi sairaudestaan vuonna 2001 suoritetun maksansiirron avulla.Free Online Library: BOUGH LIVER SWAP; Star beats cancer.

 Lähteet 

Luokka:Brittiläiset televisiojuontajat
Luokka:Vuonna 1933 syntyneet
Luokka:Vuonna 2020 kuolleet